Famous Men of Early Days. 503 



kau, ua ao oia i ke koa a me na hana a pan o ka wa kahiko oia ka alo ihe a me ka maa, ka 

 lua, a me na hana a pau loa. 



A hala o Kaumualii i ka make, noho iho o Humehume ma ka noho aupuni o Kau- 

 ai, la wa kaua o Hvimehume me Kahalaia. Ma keia kaua ana ua hee o Kauai, a ua pio 

 na kanaka he nui loa i ka Hawaii, a ua kau o Kahalaia i kana olelo paa loa maluna o 

 ko Kauai a puni penei: "Ina e loaa kekahi kanaka o Kauai he paele mai ka wawae a ka 

 uha, he jnini pu ia kanaka, he pono no e pepehi a make loa, aole e hookuu i kekahi o la- 

 kou, pela i kela mea i keia mea e loaa ai ke kanaka peia ke ano." 



I ka wa i lilo ai ka papu o Waimea ia Hawaii, ia wa, hele na Hawaii a pau loa e 

 imi i na pio o Kauai, e luku a e pepehi. A hiki ka poe huli o Hawaii ma Waiakalua, e 

 pee ana o Napuelua i loko o kekahi pupupu hale kua o ka wahine, a komo aku la ka poe 

 huli i loko, a hopu ihola i kona kino, i nana iho ka hana he paele. Alalia, hoonoho ihola 

 na papa koa elima papa, me na pu kaupoohiwi, e ki ia Napuelua. Ia wa ku aela o Napuelua 

 iluna, a hoomakaukau ia ia iho. Alalia, kau maila na pu iluna ona me ke ki mai ia ia, 

 holo aku la o Napuelua me kona makau ole e apo i na pu e ki mai ana ia ia, a loaa aku la 

 ia ia eha pu, alalia, hui aela ka poe koa, a nalo aku la o Napuelua. Holo aku la ia me ka 

 mama loa, a pakele akula, a nolaila mai kona inoa o Napuelua. 



NO HAWAE. 



Ua kaulana loa ia ma Hawaii a puni, no kona ikaika loa a me ka mana. Nolaila, 

 kela hua olelo, "hookahi no Hawae lauhue o Kona." Eia ke ano ; he kanaka akamai loa i 

 ka anaana, oia ka pule make a Hawaii nei e waiho nei a hiki i keia la. Ia ia i noho ai ma 

 Kona aole he kanaka oia o kona aina, aole he mea maalo ma kona alo, he kapu loa. A o 

 ka lauhue, oia ka mea ulu ma kona wahi ; o ka moa, o ka puaa, o ka ilio kona man 

 hoanoho. 



NO KAHAUOLOPUA. 



Ua kaulana ia no kona ikaika i ke amo ana i ka lauhala no kona hale iluna o ka pa- 

 li o Kupehau mawaena o Honokane a me Pololu, ma Kohala i Hawaii, hookahi ana haawe 

 lauhala, ua paa elua hale nui loa, hookahi hale moe hookahi halau kau waa. Ia ia e ha- 

 awe ana, aia iluna o kana haawe ka wahine, a me ke keiki. O ke kumu o keia haawe 

 ana, he pali hulaana, o Kohewaawaa ka inoa, he poi ke kai a pa i ka pali emi aku. 



Ia Kahauolopua e haawe ana, a popoi ka nalu maluna ona, alalia, koo aku la ia i 

 ka laau i ka pali, a emi aku la ka nalu hele aku la. Ma keia hele ana no hoi, ua kaumaha 

 loa kana haawe lauhala no ka pulu i ka nalu a me ke komo i loko o ke kai, aka, he mea ole 

 ia i kona ikaika nui loa. A o kahi ana i amo ai i ka lauhala, ua aneane ekolu mile ka loa, 

 aka, he inoino loa a he pali, a me ka hulaana kai. Nolaila, ua kaulana ia kanaka a hiki 

 i keia la ma Kohala a puni. 



